สามเอ ยืนหนึ่ง ตัวพ่อจอมเตะเร็วที่สุดในประวัติศาสตร์ไทย
ซ้ายไฟลามทุ่ง สามเอ ไก่ย่างห้าดาว นักชกขวัญใจแฟนหมัดมวยชาวไทย ที่ได้รับการยกย่องว่าเก่งที่สุดตลอดกาล กลับเข้าค่ายฝึกซ้อมเตรียมตัวขึ้นป้องกันตำแหน่งแชมป์โลก วัน ซูเปอร์ ซีรีส์ มวยไทย รุ่นฟลายเวตครั้งแรก ในศึก ONE: FOR HONOR ที่กรุงจาการ์ตา ประเทศอินโดนีเซีย ในวันศุกร์ที่ 3 พฤษภาคมนี้ กับดาวรุ่งฟอร์มสดจากอังกฤษ โจนาธาน แฮ็กเกอร์ตี,วันที่ 12 เม.ย.62 แม้ตลอดเส้นทางการเป็นนักมวยอาชีพกว่า 25 ปีของ สามเอ ไก่ย่างห้าดาว จะครอบครองเข็มขัดเกียรติยศ และเป็นแชมป์มาหลายสถาบัน แต่นี่ถือเป็นครั้งแรกกับการป้องกันแชมป์บนเวทีระดับโลกอย่าง วัน แชมเปียนชิพ,ยอดมวยจากบุรีรัมย์ในวัย 35 ปีที่ร้างเวทีไปเกือบปี หลังจากการขึ้นสังเวียนครั้งสุดท้าย ในการคว้าเข็มขัดเมื่อเดือนพฤษภาคม 2561 ล่าสุดเจ้าตัวจึงรีบกลับเข้าค่ายเพชรยินดีฯ เพื่อทำการฟิตซ้อมในทันที,และนอกจากได้กลับบ้านเดิมแล้ว ปัจจุบันทางค่ายเพชรยินดีอะคาเดมี ได้อิมพอร์ตยอดเทรนเนอร์ชาวอเมริกันอย่าง แพคแมน ไอราน แม็คกริฟ จาก TMT Mayweather Boxing Club ของ ฟลอยด์ เมย์เวทเธอร์ จูเนียร์ นักชกซูเปอร์สตาร์ที่เคยได้รับการยกย่องว่า เป็นนักชกที่ดีที่สุดของโลกเมื่อเทียบกันปอนด์ต่อปอนด์ มาร่วมงานเป็นเวลา 3 เดือน เพื่อฝึกวิทยายุทธให้นักมวยในค่าย รวมถึง สามเอ ที่กำลังจะขึ้นป้องกันแชมป์โลกด้วย,สำหรับ สามเอ และ แฮ็กเกอร์ตี ถูกวางเป็นคู่เอกของรายการ ONE: FOR HONOR ในวันศุกร์ที่ 3 พฤษภาคมนี้ ที่อิสโตรา เสนายัน กรุงจาการ์ตา ประเทศอินโดนีเซีย โดยมีเข็มขัดแชมป์โลก วัน ซูเปอร์ ซีรีส์ เป็นเดิมพัน,แฟนหมัดมวยห้ามพลาดไฟต์นี้ด้วยประการทั้งปวง โดยรับชมได้ทางแอปพลิเคชัน ONE Super App และเฟซบุ๊ก ONE Championship ตั้งแต่เวลา 19.00 น.เป็นต้นไป.
ซ้ายไฟลามทุ่ง สามเอ ไก่ย่างห้าดาว นักชกขวัญใจแฟนหมัดมวยชาวไทย กลับเข้าค่ายฝึกซ้อมเตรียมตัวขึ้นป้องกันตำแหน่งแชมป์โลก วัน ซูเปอร์ ซีรีส์ มวยไทย รุ่นฟลายเวตครั้งแรก ในศึก ONE: FOR HONOR
สามเอ ไก่ย่างห้าดาว,ค่ายเพชรยินดีอะคาเดมี,ซ้ายไฟลามทุ่ง,วัน แชมเปียนชิพ